[{"text_idx": "#000001", "text": "Hollandi laevatootja Damen teostas Hiina Yichangi tehases Eesti Gaasi LNG punkerlaeva tarbeks esimese metallilo\u0303ikuse, laev alustab Soome lahes ja selle la\u0308heduses keskkonnaso\u0303bralike LNG klientide teenindamist juba ja\u0308rgmise aasta teises pooles."}, {"text_idx": "#000002", "text": "Eesti Gaasi juhatuse liikme Kalev Reiljani so\u0303nul on sarnaseid tu\u0308u\u0308pi laevu maailmas vaid mo\u0303ni u\u0308ksik, La\u0308a\u0308nemere po\u0303hja- ja idaosas saab ta olema ainus. \u201cSisuliselt rajame mobiilset infrastruktuuri maagaasile kui meretranspordiku\u0308tusele Soome lahel,\u201d ma\u0308rkis Reiljan."}, {"text_idx": "#000003", "text": "\u201cEesti Gaas ja Tallink to\u0303usevad antud ko\u0303rgtehnoloogilise u\u0308hisprojektiga vaieldamatult suurima kompetentsi ja kogemusega LNG ettevo\u0303tteks piirkonnas. Eesti Gaas on ta\u0308naseks teinud sadamas u\u0308le 1500 LNG truck-to-ship Megastari punkerdamise, nu\u0308u\u0308d liigume edasi merele, mobiilsemate lahenduste suunas,\u201d ta\u0308hendas Reiljan."}, {"text_idx": "#000004", "text": "Eesti Gaasi punkerlaeva esimesed detailid lo\u0303igati 8 mm paksusest metallplaadist laeva masinaruumi ja tankitru\u0308mmi vaheseinaks. Laevakorpuse kokkupanek algab mais ja kestab ka\u0308esoleva aasta lo\u0303puni. Praeguste plaanide kohaselt toimub LNG tankide installeerimine novembris ja laeva vette laskmine ja\u0308rgmise aasta ma\u0308rtsis. Peale merekatsetusi on laev 2020. aasta suvel valmis Eestisse saabuma ning hakkab su\u0308gisest teenindama LNG kliente La\u0308a\u0308nemerel."}, {"text_idx": "#000005", "text": "LNG punkerlaeva teeninduspiirkonnaks kujuneb La\u0308a\u0308nemere po\u0303hja- ja idapoolsem osa, eelko\u0303ige Soome laht. LNG laev on vo\u0303imeline punkerdama nii avamerel kui sadamates tankereid, kauba-, teenindus-, reisi- ja teenistuslaevasid, selle mahutid vo\u0303imaldavad tarnida klientidele u\u0308hekorraga kuni 6000 m3 veeldatud maagaasi (-163\u00b0)."}, {"text_idx": "#000006", "text": "Ligi saja meetri pikkuse LNG punkerlaeva ehitab Hollandi firma Damen. Laev valmib ja\u0308rgides a\u0308a\u0308rmiselt ko\u0303rgeid ohutusno\u0303uded, paljud juhtimissu\u0308steemid dubleeritakse. Punkerlaev hakkab vastama ja\u0308a\u0308klassile 1A ning teenindama kliente aastaringselt."}, {"text_idx": "#000008", "text": "LNG ehk veeldatud maagaas on va\u0308ga ko\u0303rge energiasisaldusega ja selle kasutamiseks ei ole vajalik maagaasivo\u0303rgu olemasolu. LNG-d kasutatakse energiatootmises, maismaa- ja meretranspordis. Tegemist on keskkonnasa\u0308a\u0308stliku ku\u0308tuseliigiga, mis vo\u0303imaldab oluliselt va\u0308hendada CO2, NOx, SOx sisaldust heitgaasis ning see ei tooda praktiliselt u\u0308ldse tahmaosakesi."}, {"text_idx": "#000009", "text": "Eesti Gaasi LNG punkerlaeva peamised na\u0308itajad:"}, {"text_idx": "#000010", "text": "Eesti Gaas tarnib klientidele maagaasi nii torugaasi, surumaagaasi (CNG) kui veeldatud maagaasina (LNG). Lisaks mu\u0308u\u0308b ettevo\u0303te elektrit nii kodu- kui a\u0308riklientidele ning arendab erinevaid energiatootmislahendusi. Eesti Gaasil on 50 000 klienti ja 230 to\u0308o\u0308tajat."}, {"text_idx": "#000011", "text": "Damen Shipyards Group\u2019i kuulub 36 laevaehitus- ja remonditehast, kus to\u0308o\u0308tab u\u0308le 12 000 inimese. Damen on ehitanud u\u0308le 6500 laeva enam kui sajasse riiki, aastas annab ettevo\u0303te klientidele u\u0308le keskmiselt 175 laeva."}]